CELEX: 32022D0461
Language: el
Date: 2022-03-15 00:00:00
Title: Εκτελεστική απόφαση (ΕΕ) 2022/461 της Επιτροπής της 15ης Μαρτίου 2022 για την τροποποίηση της εκτελεστικής απόφασης (ΕΕ) 2019/570 όσον αφορά τις ικανότητες rescEU μεταφορών και υλικοτεχνικής υποστήριξης [κοινοποιηθείσα υπό τον αριθμό C(2022) 1685] (Κείμενο που παρουσιάζει ενδιαφέρον για τον ΕΟΧ)

22.3.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 93/193
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2022/461 ΤΗΣ ΕΠΙΤΡΟΠΗΣ
         της 15ης Μαρτίου 2022
         για την τροποποίηση της εκτελεστικής απόφασης (ΕΕ) 2019/570 όσον αφορά τις ικανότητες rescEU μεταφορών και υλικοτεχνικής υποστήριξης
         
            
               [κοινοποιηθείσα υπό τον αριθμό C(2022) 1685]
            
         
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την απόφαση αριθ. 1313/2013/ΕΕ του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, περί μηχανισμού πολιτικής προστασίας της Ένωσης (1), και ιδίως το άρθρο 32 παράγραφος 1 στοιχείο ζ),
         Εκτιμώντας τα ακόλουθα:
         
                     (1)
                  
                  
                     Με την απόφαση αριθ. 1313/2013/ΕΕ θεσπίζεται το νομικό πλαίσιο του rescEU. Το rescEU είναι ένα απόθεμα ικανοτήτων σε επίπεδο Ένωσης που αποσκοπεί στην παροχή βοήθειας σε εξαιρετικά κρίσιμες καταστάσεις όταν οι συνολικές υφιστάμενες ικανότητες σε εθνικό επίπεδο και εκείνες για τις οποίες έχουν δεσμευθεί τα κράτη μέλη στο πλαίσιο της ευρωπαϊκής δεξαμενής πολιτικής προστασίας αδυνατούν να διασφαλίσουν αποτελεσματική αντιμετώπιση φυσικών και ανθρωπογενών καταστροφών.
                  
               
                     (2)
                  
                  
                     Ο μηχανισμός πολιτικής προστασίας της Ένωσης («μηχανισμός της Ένωσης») ενισχύθηκε πρόσφατα με τον κανονισμό (ΕΕ) 2021/836 του Ευρωπαϊκού Κοινοβουλίου και του Συμβουλίου (2) για την τροποποίηση της απόφασης αριθ. 1313/2013/ΕΕ. Η τροπολογία αποσκοπεί στην υπέρβαση των περιορισμών του μηχανισμού της Ένωσης που ανέκυψαν κατά τη διάρκεια της πανδημίας COVID-19 και στην καλύτερη στήριξη των κρατών μελών όταν πλήττονται ταυτόχρονα από τις ίδιες ή διαφορετικές καταστάσεις έκτακτης ανάγκης ή καταστροφές.
                  
               
                     (3)
                  
                  
                     Οι επιχειρήσεις μεταφορών και υλικοτεχνικής υποστήριξης έχουν προσδιοριστεί ως πρόκληση σε πολλές επιχειρήσεις αντιμετώπισης καταστροφών στο πλαίσιο του μηχανισμού της Ένωσης κατά τα τελευταία έτη. Πιο πρόσφατα, η ανάγκη για μεγαλύτερη στρατηγική αποτελεσματικότητα στον τομέα αυτό κατέστη εμφανής κατά τη διάρκεια της έξαρσης και των αρχικών σταδίων της πανδημίας COVID-19, ιδίως για τη μεταφορά ιατρικών πόρων, προσωπικού και ασθενών. Η έλλειψη επαρκών μεταφορικών και υλικοτεχνικών πόρων προσδιορίστηκε ως βασικό εμπόδιο όσον αφορά την ικανότητα των κρατών μελών να παρέχουν ή να λαμβάνουν βοήθεια.
                  
               
                     (4)
                  
                  
                     Ως εκ τούτου, σύμφωνα με το άρθρο 12 παράγραφος 2 της απόφασης 1313/2013/ΕΕ, οι μεταφορές και η υλικοτεχνική υποστήριξη ορίστηκαν ως τομέας προτεραιότητας για την ανάπτυξη ικανοτήτων rescEU, από κοινού με την εναέρια δασοπυρόσβεση, την επείγουσα ιατρική αντιμετώπιση, και τα χημικά, βιολογικά, ραδιολογικά και πυρηνικά συμβάντα (στο εξής: ΧΒΡΠ).
                  
               
                     (5)
                  
                  
                     Τα κύρια καθήκοντα όσον αφορά τις ικανότητες μεταφορών και υλικοτεχνικής υποστήριξης στο πλαίσιο του rescEU θα πρέπει να είναι η παροχή υπηρεσιών μεταφορών και συναφών υπηρεσιών υλικοτεχνικής υποστήριξης για πρόσωπα (συμπεριλαμβανομένων ασθενών ή ομάδων που συμμετέχουν σε επιχειρήσεις αντιμετώπισης καταστροφών), υλικού ή εξοπλισμού, ή συνδυασμός των ανωτέρω.
                  
               
                     (6)
                  
                  
                     Μετά από διαβουλεύσεις με τα κράτη μέλη, διαπιστώθηκε ότι οι ικανότητες μεταφορών και υλικοτεχνικής υποστήριξης θα μπορούσαν να εξυπηρετούν πολλαπλούς σκοπούς επιπλέον των ήδη καθορισμένων εναέριων ικανοτήτων rescEU.
                  
               
                     (7)
                  
                  
                     Σύμφωνα με το άρθρο 12 παράγραφος 4 της απόφασης αριθ. 1313/2013/ΕΕ, οι απαιτήσεις ποιότητας για τις ικανότητες αντιμετώπισης που ανήκουν στο rescEU καθορίζονται κατόπιν διαβούλευσης με τα κράτη μέλη.
                  
               
                     (8)
                  
                  
                     Σύμφωνα με τις κατηγορίες επιλέξιμων δαπανών που αναφέρονται στο άρθρο 3δ της εκτελεστικής απόφασης (ΕΕ) 2019/570 της Επιτροπής (3) και κατόπιν διαβούλευσης με τα κράτη μέλη, θα πρέπει να δημιουργηθεί απόθεμα ικανοτήτων μεταφορών και υλικοτεχνικής υποστήριξης για την αντιμετώπιση κινδύνων χαμηλής πιθανότητας με μεγάλο αντίκτυπο.
                  
               
                     (9)
                  
                  
                     Η εκτελεστική απόφαση (ΕΕ) 2019/570 θα πρέπει, επομένως, να τροποποιηθεί αναλόγως.
                  
               
                     (10)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που αναφέρεται στο άρθρο 33 παράγραφος 1 της απόφασης αριθ. 1313/2013/ΕΕ,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η εκτελεστική απόφαση (ΕΕ) 2019/570 τροποποιείται ως εξής:
            
                        1)
                     
                     
                        το άρθρο 2 τροποποιείται ως εξής:
                        
                                    α)
                                 
                                 
                                    η παράγραφος 1 τροποποιείται ως εξής:
                                    
                                                i)
                                             
                                             
                                                η έκτη περίπτωση αντικαθίσταται από το ακόλουθο κείμενο:
                                                
                                                            «-
                                                         
                                                         
                                                            ικανότητα παροχής καταφυγίου.»·
                                                         
                                                      
                                          
                                                ii)
                                             
                                             
                                                προστίθεται η ακόλουθη έβδομη περίπτωση:
                                                
                                                            «-
                                                         
                                                         
                                                            ικανότητες μεταφορών και υλικοτεχνικής υποστήριξης.»·
                                                         
                                                      
                                          
                              
                                    β)
                                 
                                 
                                    η παράγραφος 2 τροποποιείται ως εξής:
                                    
                                                i)
                                             
                                             
                                                το στοιχείο θ) αντικαθίσταται από το ακόλουθο κείμενο:
                                                
                                                            «i)
                                                         
                                                         
                                                            ικανότητα παροχής καταφυγίου·»
                                                         
                                                      
                                          
                                                ii)
                                             
                                             
                                                προστίθεται το ακόλουθο στοιχείο ι):
                                                
                                                            «ι)
                                                         
                                                         
                                                            ικανότητα μεταφορών και υλικοτεχνικής υποστήριξης.»·
                                                         
                                                      
                                          
                              
                  
                        2)
                     
                     
                        Το άρθρο 3α αντικαθίσταται από το ακόλουθο κείμενο:
                        
                           «Άρθρο 3a
                           Επιλέξιμες δαπάνες για ικανότητες rescEU ιατρικής εναέριας απομάκρυνσης/εκκένωσης, ιατρικής ομάδας έκτακτης ανάγκης τύπου 2 και τύπου 3, ιατροφαρμακευτικού αποθέματος, ΧΒΡΠ απολύμανσης, αποθέματος ικανοτήτων για ΧΒΡΠ συμβάντα, παροχής προσωρινού καταφυγίου και μεταφορών και υλικοτεχνικής υποστήριξης
                           Κατά τον υπολογισμό της συνολικής επιλέξιμης δαπάνης των ικανοτήτων rescEU λαμβάνονται υπόψη όλες οι κατηγορίες δαπανών που αναφέρονται στο παράρτημα Iα της απόφασης αριθ. 1313/2013/ΕΕ.»
                        
                     
                  
                        3)
                     
                     
                        Στο άρθρο 3ε, οι παράγραφοι 3 και 4 αντικαθίστανται από το ακόλουθο κείμενο:
                        
                           «3.   Οι ικανότητες rescEU που αναφέρονται στα στοιχεία γ) έως ι) του άρθρου 2 παράγραφος 2 δημιουργούνται με σκοπό τη διαχείριση κινδύνων χαμηλής πιθανότητας με μεγάλο αντίκτυπο.
                        
                        
                           4.   Όταν οι ικανότητες rescEU που αναφέρονται στα στοιχεία γ) έως ι) του άρθρου 2 παράγραφος 2 αναπτύσσονται δυνάμει του Μηχανισμού της Ένωσης, η χρηματοδοτική συνδρομή της Ένωσης καλύπτει το 100 % των επιχειρησιακών δαπανών, δυνάμει του άρθρου 23 παράγραφος 4β της απόφασης αριθ. 1313/2013/ΕΕ.»·
                        
                     
                  
                        4)
                     
                     
                        Το παράρτημα τροποποιείται σύμφωνα με το παράρτημα της παρούσας απόφασης.
                     
                  
         
            Άρθρο 2
            Η παρούσα απόφαση απευθύνεται στα κράτη μέλη.
         
         
            Βρυξέλλες, 15 Μαρτίου 2022.
            
               
                  Για την Επιτροπή
               
               Janez LENARČIČ
               
                  Μέλος της Επιτροπής
               
            
         
         
            (1)  ΕΕ L 347 της 20.12.2013, σ. 924.
         
            (2)  Κανονισμός (ΕΕ) 2021/836 του Ευρωπαϊκού Κοινοβουλίου και του Συμβουλίου, της 20ής Μαΐου 2021, για την τροποποίηση της απόφασης αριθ. 1313/2013/ΕΕ περί μηχανισμού πολιτικής προστασίας της Ένωσης (ΕΕ L 185 της 26.5.2021, σ. 1).
         
            (3)  Εκτελεστική απόφαση (ΕΕ) 2019/570 της Επιτροπής, της 8ης Απριλίου 2019, για τη θέσπιση κανόνων εφαρμογής της απόφασης 1313/2013/ΕΕ του Ευρωπαϊκού Κοινοβουλίου και του Συμβουλίου σχετικά με τις ικανότητες rescEU και για την τροποποίηση της εκτελεστικής απόφασης 2014/762/ΕΕ της Επιτροπής (ΕΕ L 99 της 10.4.2019, σ. 41).
      
      
         
            ΠΑΡΑΡΤΗΜΑ
            Στο παράρτημα της εκτελεστικής απόφασης (ΕΕ) 2019/570 προστίθεται το ακόλουθο τμήμα 10:
            
               
                           «10.
                        
                        
                           
                              Ικανότητα μεταφορών και υλικοτεχνικής υποστήριξης
                           
                           
                                       
                                                    
                                                
                                                
                                                   Καθήκοντα
                                                
                                             
                                    
                                       
                                                   —
                                                
                                                
                                                   Παροχή υπηρεσιών που αφορούν μεταφορές και συναφείς υπηρεσίες υλικοτεχνικής υποστήριξης σε πρόσωπα, συμπεριλαμβανομένων ασθενών και ομάδων που συμμετέχουν σε επιχειρήσεις αντιμετώπισης καταστροφών, υλικού ή εξοπλισμού, ή συνδυασμό των ανωτέρω.
                                                
                                             
                                                   —
                                                
                                                
                                                   Τα καθήκοντα που περιγράφονται στα τμήματα 1, 2, 3 και 4 μπορούν να συμπεριληφθούν.
                                                
                                             
                                 
                                       
                                                    
                                                
                                                
                                                   Ικανότητες
                                                
                                             
                                    
                                       
                                                   —
                                                
                                                
                                                   Για αεροσκάφη, ικανότητα μεταφοράς τουλάχιστον 35 ατόμων ή μεταφοράς τουλάχιστον 7 τόνων υλικού, ή και των δύο.
                                                
                                             
                                                   —
                                                
                                                
                                                   Ικανότητα εκτέλεσης ημερήσιων και νυκτερινών πτήσεων.
                                                
                                             
                                                   —
                                                
                                                
                                                   Ικανότητα εξασφάλισης σχετικών λειτουργιών υλικοτεχνικής υποστήριξης (όπως φόρτωση/εκφόρτωση υλικού).
                                                
                                             
                                                   —
                                                
                                                
                                                   Ικανότητα εκτέλεσης καθηκόντων, όπου απαιτείται, σε επιχειρησιακά δύσκολες συνθήκες (1).
                                                
                                             
                                                   —
                                                
                                                
                                                   Ικανότητα εκτέλεσης, όπου απαιτείται, της μεταφοράς και του υλικοτεχνικού χειρισμού ειδικών εμπορευμάτων (2) σύμφωνα με τα σχετικά διεθνή πρότυπα.
                                                
                                             
                                 
                                       
                                                    
                                                
                                                
                                                   Βασικές συνιστώσες
                                                
                                             
                                    
                                       
                                                   —
                                                
                                                
                                                   Πλήρωμα προσαρμοσμένο στα εκτελούμενα καθήκοντα και στο χρονοδιάγραμμα των εργασιών.
                                                
                                             
                                                   —
                                                
                                                
                                                   Τεχνικό προσωπικό κατάλληλα εξοπλισμένο και καταρτισμένο για την εκτέλεση των διαφόρων καθηκόντων που ορίζονται ανωτέρω.
                                                
                                             
                                                   —
                                                
                                                
                                                   Κατάλληλος εξοπλισμός επικοινωνίας (όπως επικοινωνία αέρος-αέρος και αέρος-εδάφους για εναέριες ικανότητες).
                                                
                                             
                                                   —
                                                
                                                
                                                   Ολοκληρωμένη μονάδα για εργασίες υλικοτεχνικής υποστήριξης, όπως εργασίες φόρτωσης/εκφόρτωσης.
                                                
                                             
                                 
                                       
                                                    
                                                
                                                
                                                   Αυτάρκεια
                                                
                                             
                                    
                                       
                                                   —
                                                
                                                
                                                   Αποθήκευση και συντήρηση του διαφορετικού εξοπλισμού της ικανότητας.
                                                
                                             
                                                   —
                                                
                                                
                                                   Εξοπλισμός επικοινωνίας με συνεργαζόμενους εταίρους, ιδίως με όσους είναι επιφορτισμένοι με τον επιτόπιο συντονισμό.
                                                
                                             
                                 
                                       
                                                    
                                                
                                                
                                                   Ανάπτυξη
                                                
                                             
                                    
                                       
                                                   —
                                                
                                                
                                                   Ετοιμότητα αναχώρησης εντός 12 ωρών κατά μέγιστο από την αποδοχή της προσφοράς.
                                                
                                             
                                                   —
                                                
                                                
                                                   Για αεροσκάφη, ικανότητα εκτέλεσης πτήσης τουλάχιστον 2 000  ναυτικών μιλίων (3 700  km) με ωφέλιμο φορτίο 5 τόνων χωρίς ανεφοδιασμό.
                                                
                                             
                                 
                     
            
               (1)  Όσον αφορά τις εναέριες ικανότητες, οι συνθήκες αυτές μπορούν να περιλαμβάνουν περιστάσεις κατά τις οποίες δεν είναι διαθέσιμοι διάδρομοι απογείωσης ή προσγείωσης, ή είναι σύντομοι ή έχουν υποστεί βλάβη.
            
               (2)  Όπως επικίνδυνα εμπορεύματα, ιατρικά εφόδια, υλικοτεχνική υποστήριξη ψυκτικής αλυσίδας για τη μεταφορά εμβολίων κ.λπ.»